Op eie risiko (172)
Connoisseur materiaal (152)
Die moeite werd (138)
Ophou volg (117)
Goeie familie vermaak (108)
Kortvolk materiaal (101)
My taal (40)
Reekse nog moet sien
Camelot (Ralph Fiennes)
Moewies nog moet sien
All the Time in the World in 4D (3D)
The Twilight Zone (2019), Seisoen 1 - 6/10
The Professor - 6/10
The Truth About the Harry Quebert Affair, Seisoen ...
The Aspern Papers - 2/10
Extremely Wicked, Shockingly Evil and Vile - 7/10
Old Boys - 7/10
Untogether - 3/10
Hawking - 6/10
The Stolen - 2/10
Wind River - 6/10
Drunk Parents - 0/10
55 Steps - 7/10
My Flixster Resensies (Word nie meer bygehou nie)
The Twilight Zone is weer terug, met die eerste episode dalk anders as wat mens verwag het, maar dan is dit die vreemde dimensie wat mens betree. Die tema musiek is steeds daar, net minder aggressief, of dalk is ek net heelwat ouer.... Ons praat hier van 25 jaar terug, mense. Saam met Bella op die Bank, in die gewone dimensie.
Posted by Herman at 9:42 PM No comments:
The Professor het heelwat skerp dialoog en komiese situasies, alhoewel sommige (heelwat) nie preuts is nie. Daar is 'n mate van herhaling, maar die rolverdeling en interpretasies red hierdie fliekie van erge pyn en smart. Dit maak eintlik van 'n baie gewigtige - veral in konteks van ons ou gesinnetjie tans - verteerbare en verstaanbare en ligter materiaal. Kyk, maar wees gewaarsku, dalk nie almal se materiaal nie. Saam met Bella op die Bank.
Posted by Herman at 7:15 PM No comments:
Labels: Op eie risiko
The Truth About the Harry Quebert Affair, Seisoen 1 - 7/10
The Truth About the Harry Quebert Affair is 'n 10 episode minireeks. Die loodsepisode lyk belowend, sal dit nog kans gee. Saam met Bella die Bank.
Posted by Herman at 9:41 PM No comments:
The Aspern Papers lyk belowend, maar stel dan erg teleur. Nie eers Venisie" red dit nie. Sterk rolverdeling maar te hoogdrawend. Ai. Sowat 20 minute se vergaap aan die milieu en tuin!? En dan besef mens hierdie gaan net nie werk nie. Saam met Bella op die Bank.
Posted by Herman at 9:02 PM No comments:
Labels: Connoisseur materiaal, Ophou volg
Extremely Wicked, Shockingly Evil and Vile (een van die langer film titels) laat mens nogals wonder oor of ou Ted skuldig was al dan nie. Mens besef eers later die film is uit die perspektief van 'n nie-slagoffer verfilm (sy meisie). Alhoewel die rolverdeling nie sterk voorkom nie, is die akkuraatheid van die vertolkings siniste^r, onheilspellend. Hierdie by maar grillerig, maar gelukkig is die film glad nie bloed en binnegoed nie, en nie op die oog af ontstellend nie - dit skop eers later in... Saam met Bella op die Bank.
Posted by Herman at 8:48 PM No comments:
Labels: Connoisseur materiaal
Wel, Old Boys is seker op 'n meesterstuk gebaseer, maar hierdie interpretasie is prettig, komieklik, vermaaklik en net lekker om te kyk. Familie vriendelik, maar dalk nie 'n tema vir die jongeres nie. Gepaste rolverdeling en gepaste vertolkings. Beslis voor in die genre. Saam met Bella op die Bank.
Posted by Herman at 5:44 PM No comments:
Untogether het 'n redelike rolverdeling met 'n erotiese ondertema - maar dit faal en trek mens nie aan nie, Van die vertolkings is net papsleg. Dit voel net nie die moeite werd om tyd daaraan te spandeer nie. Sowat 15 minute is al wat ek kon regkry. Saam met Bella op die Bank.
Posted by Herman at 5:37 PM No comments:
Labels: Op eie risiko, Ophou volg
Hawking is redelike kyk materiaal, dalk nie die beste biografiese film ooit nie. Dit voel hier en daar oorgedramatiseerd, veral met sekere kamera skote. Die rolverdeling is goed, die vertolkings baie goed. Dit voel soos 'n baie goeie televisie fliek. Saam met Bella op die Bank.
Posted by Herman at 9:17 PM No comments:
The Stolen is maar lig in die broek, met een van die swakste klankbane ooit - soveel so dit doen aktief afbreek aan die fliek. Ek kon dit nie klaar kyk nie, het so 20 minute oorleef. Die fliek het 'n vreemde ritme. Saam met Bella op die bank.
Posted by Herman at 10:43 PM No comments:
Labels: Ophou volg
Wind River is 'n redelike drama, losweg op ware omstandighede gebaseer. Dit het 'n sterk onderliggende tema, maar word nie te swaar of gru aangebied nie. Dit is wel tragies en ontstellend, so nie vermaak nie. By tye is die dialoog so binnesmonds mens sukkel om belangrike dele te volg, so gebruik beslis onderskrifte. Me Olson is ook nie my gunsteling verdeling nie - sy is bloot net te een-dimensioneel on on-dinamies. Saam met Bella op die Bank.
Posted by Herman at 10:34 PM No comments:
Drunk Parents maak dit nie, selfs nie met die rolverdeling nie. 'n Totale oordoende affe^re. Ag nee wat. Nie eers 10 minute kon uithou nie. Saam met Bella op die bank.
Posted by Herman at 9:00 PM No comments:
55 Steps is 'n kragtoer van vertolkings in 'n sterk periode drama formaat. Dit is gebaseer op ware gebeure en persone, met realistiese situasies. Nie oormatig sentimenteel nie, en beslis nie lig nie. Dit gebruik wel humor om die tema verteerbaar te maak. Sterk vroue. Saam met Bella op die bank.
Posted by Herman at 11:14 PM No comments:
Glass is die laaste in die trilogie en maak seker daar is afronding, afsluiting en posisionering vir opvolg films. Dit eindig beslis anders as die tipiese Hollywood styl. Ten minste meer aksie en 'n vinniger tempo as Unbreakable en miner spannend/gru as Split. Ek sou reken die beste in die reeks en dan ook nie heeltemal hoofstroom materiaal nie. Saam met Bella en Franko en Anrich op die Bank.
Posted by Herman at 6:52 PM No comments:
Final Portrait - 6/10
Final Portrait is tergelyketyd lig maar ook swaar. Dit het awaregse humor by tye wat mens laat gryns en nie soseer lag nie. Hierdie is ware kunsfliek en as sulks ekonomies - karakters, milieu en dialoog. Die rolverdeling speel hier dan ook 'n groot rol. Om te skep is nie maklik nie. Vir die kieskeurige kunsfliekganger bedoel. Saam met Bella op die bank.
Posted by Herman at 9:47 PM No comments:
Labels: Connoisseur materiaal, Op eie risiko
Man Up is 'n onverwagte vermaaklike film. Dit bly mens nogals by, veral die volharding van die twee hoof karakters om 'n hopelose situasie te maak werk. Skerp humor, heelwat onder die belt, met eerlike dialoog. Dit is absoluut die rolverdeling en vertolkings wat die fliek laat slaag. Beslis goeie Saterdagaand vermaak en 'n voorbeeld vir die genre. Saan met Bella op die Bank.
Posted by Herman at 10:41 PM No comments:
Split is 'n redelike spannings griller sonder bloed en binnegoed. Die vertolking is 'n kragtoer, en sou sekerlik baie saai sonder die betrokke rolverdeling gewees het. Saam met Belle en Anrich op die bank.
Posted by Herman at 11:03 PM No comments:
Avengers: Endgame is 'n cliche einde vir hierdie magtige reeks van films in die Marvel Heelal van superhelde. Dit is meganisties met die verwagte en onverwagte offerhandes. Dit bly egter groot pret en vermaak om dit te kyk. Saam met Anrich en Franko en Bella in 3D by die Kolonnade Ster Kinekor premiere.
Posted by Herman at 11:02 PM No comments:
The Professor and the Madman - 6/10
The Professor and the Madman bevat eintlik 3 lyne, die woordeboek, die universiteit en die malman, maar dan eerder die behandeling van kranksin destyds. Die film laai te veel hooi op die vurk. Dit bly kykbaar - veral oor die monumentale taak wat die klein spannetjie aandurf, al vat dit op die ou einde 10 keer langer om tot 'n punt te kom. Kyk beslis as jy in woorde belangstel. Die rolverdeling werk goed, die periode getrou weergege. Ek dink net nie die bewaarders was sulke vriendelike en deegsame manne nie... Saam met Bella op die bank.
Posted by Herman at 10:07 PM No comments:
Welcome to Marwen - 9/10
Welcome to Marwen is die sagte vertelling van iemand se stryd ter oorlewing na 'n vernietigende, sinlose daad. Die rolverdeling en sterk vertolkings - serkerlik Steve Carrell se beste ooit - onderstreep net die multi-dimensionaliteit van die film. Die milieu, stelinkleding, kostuumwerk en karakters vorm 'n sinkrone uitbeelding van 'n gebroke innerlike in 'n eksterne we^reld. Hierdie is kunsfliek op sy beste, en dan daarby ook 'n tjiekfliekie. Beslis 'n juweel en as bonus is die poppe tonele sensueel, sterk en verleidend, die kuns indrukwekkend. Saam met Bella op die bank.
Labels: Connoisseur materiaal, Tjiekfliek
The Wife - 7/10
The Wife is 'n realistiese kykie na die lewe. Dit stel dan ook sterk kontrasterende innerlike, sowel as uiterlike gedrag in 'n ooglopende gesonde huwelik bloot. Selfs die ooglopende gesonde en ongesonde stand voel op plekke verwarrend en misleidend, een oomblik sag en teer en dan skielik andersom. Wolf in skaapsklere en dan skaap in wolfsklere! Maar, ja, die vroulike kant was erg geboelie oor tyd, oorheers en onderdruk deur die manlike ego. Mens kan nie verhoudings objektief of subjektief beoordeel nie, selfs al is mens een van die partye in die verhouding! Hierdie uitbeelding bevestig dit. O, en sy het die man vermoor, ja! Beslis vir geharde kunsfliekgangers bedoel. Saam met Bella op die Bank.
Posted by Herman at 9:46 PM No comments:
12 Strong is skiet, skiet, en baie skiet. Ek is onseker hoe akkuraat en realisties die slag was in terme van intensiteit, maar al is dit 50% so, is dit nog steeds grim gebeure, maar ook bewonderingswaardig. Goeie vertolkings, nie te oordrewe nie. O, en net as jy van oorlog flieks hou. Saam met Bella op die bank.
Posted by Herman at 10:59 PM No comments:
Escape Room - 3/10
Escape Room probeer begin met 'n oortuigende, ontmoontlike ontsnappingstoneel. Die' was nog redelik - die inleidende tonele daarna laat mens binne minute twyfel of jy wel die tyd belegging wil maak - nee wat, lyk amateuragtig. Saam met Bella op die bank.
Posted by Herman at 10:19 PM No comments:
Een Echte Vermeer (A Real Vermeer) - 7/10
Een Echte Vermeer is in Hollands met Engelse onderskrifte. Ek noem dit as 'n Eie Taal fliek, want mens kan dit maklik volg. Net hier en daar is die onderskrifte werklik nodig. Sterk vertolkings, milieu en periode wat ek graag self sou wou meemaak. Hier en daar dalk skokkende tonele, maar kykbaar en ten minste leer mens iets. Beslis net bedoel vir kunsfliekliefhebbers. Saam met Bella op die bank.
Labels: Connoisseur materiaal, My taal, Op eie risiko
Kursk - 8/10
Kursk kon baie maklik 'n gewone, vloekerige, cliche gewees het. Hierdie weergawe is egter sensitief, ontstellend en waarskynlik getrou. Die paniek onder die bemanning is so tasbaar, die afskuwelike burokrasie en onvanpaste politiekery onuitstaanbaar. Mens weet dit eindig tragies, maar die onblusbare menslike gees gaan nog lank bly spook. Saam met Bella op die bank.
Posted by Herman at 11:31 PM No comments:
Unbreakable - 5/10
Unbreakable is nogals pynlik stadig. Ons kyk dit as voorbereiding van 'n trilogie, maar hopelik is Nr 2 darem so bietjie meer aksie-belaaid. Saam met Bella en Anrich op die bank.
The Upside - 6/10
The Upside is ligte drama gebaseer op ware gebeure. Dit is komies met 'n bietjie hart. Sal werk vir enige aand, en dit is nie familie onvriendelik nie. Die rolverdeling laat dit werk, goeie basis stapel. Saam met Bella op die Bank.
Posted by Herman at 10:49 PM No comments:
Mary Poppins Returns is pure fliek onskuld, met die perfekte rolvereling. Die naamrol is beide akademies en prakties sekerlik een van die beste karakter vertolkings ooit. Uitnemende familie vermaak, die slag met moderne fliek tegnologie, maar steeds getrou aan die oorspronkilike idioom. Saam met Bella op die Bank.
Posted by Herman at 9:56 PM No comments:
Labels: Goeie familie vermaak, Kortvolk materiaal, Musical
Colette - 6/10
Colette is beslis vir die kunsfliekmark bedoel. Sterk, gepaste rolverdeling, maar ek sou dit dalk in Frans met onderskrifte verkies het. Die interpretasie vol 'n aks te modern, maar dan was Colette heelwat voor haar tyd. Ek sou bitter graag in daardie Parys wou wees, dit lyk net so romanties. Saam met Bella op die Bank.
Posted by Herman at 11:51 PM No comments:
Hanna, Seisoen 1 - 6/10
Hanna is 'n reeks waarvan ons die film weergawe in 2011 gesien het. Die eerste episode is bietjie stadig, dalk tel die res op. Dit is 'n korter reeksie, sal dit nog kans gee. Saam met Bella op die bank.
Posted by Herman at 4:06 PM No comments:
At Eternity's Gate - 3/10
At Eternity's Gate is net te intens en wroegend. Dit pla ook te veel dat 'n 63-jarige, al lyk hy 45, die rol van 'n 45-jarige vertolk. Die klankbaan is beslis tekenend van die dreigende kranksin. Kon nie die fliek klaar kyk nie. O, en die kantellende kamera tegniek dryf my na waansin - dit is 'n mode wat asseblief tog net moet uitsterf! G'n mens kan so fliek nie. Al het ek taamlike stukke deur Loving Vincent gesluimer, is dit beslis velde beter as hierdie poging - met die Rocket Science vervaardiger en al! Saam met Bella op die bank.
Posted by Herman at 8:55 PM No comments:
Labels: Connoisseur materiaal, Op eie risiko, Ophou volg
The Highwaymen is een van ou Kevin se (min) beter flieks. Dit is egter lank en stadig en uitgerek, soos te verwagte. Dit bly een van die tragiese gunstelinge, en dalk so oor die era waarin dit plaasgevind het. Die rolverdeling is goed, die periode gepas uitgedruk. Net jammer ek het hier en daar weggedryf... Saam met Bella op die bank.
Posted by Herman at 11:06 PM No comments:
How to Train Your Dragon: The Hidden World - 5/10
How to Train Your Dragon: The Hidden World is beslis kortvolk materiaal. Nou dat ons manne groot is, kan ek nie meer deur hierdie sit nie. Ons het dit saam met Anrich begin kyk, hy het na sowat 30 minute die aftog geblaas. Ek en Bella het die res, op die bank, huppelkyk klaar gemaak. Dit lyk dan ook of hierdie die laaste uitgawe in die film reeks gaan wees.
Posted by Herman at 11:05 PM No comments:
Labels: Kortvolk materiaal, Ophou volg
King of Thieves - 6/10
King of Thieves probeer tyd laat stil staan - die manne is oud en kwesbaar - maar hulle het steeds tienerdrange en drome, net meer versag en gemodereer deur wysheid (wel ek is nie oortuig nie) en, tyd. Wat wel waar is, is dat hierdie op ware feite gebaseer is, en dat ouderdom nie 'n verskoning is of mag wees nie. Ligte, stadiger vermaak met 'n sterk maar gryse rolverdeling. Saam met Bella op die Bank.
Kodachrome - 7/10
Kodachrome se titel laat my in nostalgie verval - as jy in die sewentigers gebore was, het jy met film kameras groot geword en mooi besluit wanneer jy daardie kenmerke knoppie druk wat daardie kenmerkende klank maak. Eintlik is Kodachrome net 'n bysaak in hierdie fliekie, waar film en die einde van 'n era net as metafoor gebruik word vir verhoudings en die onafwendbaarheid van oudword en doodgaan. 'n Verassing is die gebruik van 35mm film vir die maak van die fliek, dit wil se^ geen rekenaargrafika verbeterings nie. Sterk rolverdeling, getroue en eerlike vertolkings, en nie 'n slegte roadtrip (padrit?) fliek nie. Beslis meer gemik op die film connoisseur mark. Saam met Bella op die bank.
Ben: We're all so frightened by time, the way it moves on and the way things disappear. That's why we're photographers. We're preservationists by nature. We take pictures to stop time, to commit moments to eternity. Human nature made tangible.
Posted by Herman at 10:15 PM No comments:
Madame - 7/10
Madame is lig, maar ook pynlik realisties. Dit is heerlik met 'n skreeuende misverstand, en dan eg Europees aan die einde. Die milieu en rolverdeling en vertolkings kon nie beter nie. 'n Ware vervanging van tipiese Woody Allen films sonder die irritasies. Kyk die fliek. Saam met Bella op die bank.
The Disaster Artist - 6/10
The Disaster Artist is beslis connioseur materiaal, nie vir die ligte fliekganger bedoel nie. Dit is 'n fliek oor 'n fliek wat gemaak word, deur 'n effens verwaande. Maar, dan is dit gebaseer op ware gebeure met parallel film snitte aan die einde wat die akkuraatheid van die vertolkings ten toon stel. Die humor is gebaseer op die absurdheid van situasies, dus nie skreeusnaaks nie, eerder tragies. Die twee Franco stemme raak net te veel, hulle intonasies is te dreunend dieselfde, eentonig aanmekaar. Die vertolkings is egter raak en gepas, dalk so bietjie oorspeeld aan die hoofrol se kant. Net vir volbloed kunskring gangers bedoel. Dit is nogals indrukwekkend vir iemand in Lala-land om so onder die Wikipedia radar te kan beweeg.... Saam met Bella op die Bank.
Posted by Herman at 11:05 AM No comments:
Stan & Ollie - 6/10
Stan & Ollie is 'n sagte, deernisvolle kykie na twee karakters wat sekerlik Amerikaanse slapstick eiehandig gedefinieer het. Die name Laurel en Hardy het in verskillende tale sinoniem geraak met grappies, hegte vriendskappe (veral waar twee manlike vriende lank en kort is of baie verskillend lyk), poetsbakkery en sommer net onnutsheid. Die fliek steek 'n paar grap-juweeltjies weg in die gewone dialoog wat mens van die twee narre sou verwag. Die fliek fokus nogals op hulle benadering en dat hulle eintlik heel anders is as die hals-oor-kop, rowwe, fisiese humor karakture waarmee hulle geassosieer word. Dis eintlik 'n sterk teenstelling, hulle is broos, emosionele siele, kwesbaar. Hierdie film is beslis nie hoofstroom materiaal soos die tweemanskap se mannewales nie, vir die onderskeidende fliekganger bedoel. Die rolverdeling kon nie beter nie, en die periode en milieu getrou uitgebeeld. Saam met Bella op die Bank.
Grisse, Seisoen 1 - 3/10
Grisse lyk belowend, maar as die loodsepisode so stadig beweeg gaan die res maar ook wees. Dit is rondom interessante geskiedenis, maar voel net te amateuragtig. Gaan nie die tyd spandeer nie, het die eerste episode so driekwart gekyk. Saam met Bella op die bank.
Posted by Herman at 12:42 PM No comments:
Labels: Ophou volg, Reekse
Holmes & Watson lyk of dit baie snaaks kan wees, veral aan die begin, maar verval dan in taamlike flou grappe. Die onder die belt grappe raak dan ook minder snaaks en net ongemaklik. Dis jammer dat met hierdie tema en sterk rolverdeling tyd en geld en potensiaal so gemors word. Het sowat die helfte gekyk en toe moed opgegee. Saam met Bella op die bank. Anrich het na sowat 30 minute moed opgegee, Franko heelwat gouer.
Posted by Herman at 12:40 PM No comments:
Spider-Man: Into the Spider-Verse - 7/10
Spider-Man: Into the Spider-Verse is onverwags vars. Die animasie voel by tye eerder werklik, en mens vergeet eintelik gou in die film dat dit animasie is. Die flikie bly vermaaklik en voel geensins lank of uitgerek nie. Heelwat beter as die laaste mens weergawe van die spinnekopmanne, Saam met Bella en Anrich op die Bank.
Posted by Herman at 12:38 PM No comments:
Aquaman is maar gemiddelde (onder en bo! water supersterk helde) mateiaal. Die grafika is soos te verwagte die film se enigste sterkpunt. Die storielyn is vol cliche's met 'm tipiese Hollywood verloop. Nie te sleg as Vrydagaand vermaak nie. Saam met Bella en Anrich en Franko op die Bank.
Posted by Herman at 7:05 PM No comments:
The Man Who Killed Hitler and Then The Bigfoot laat mens wonder oor die genre waarvoor dit mik. Ten minste kom mens gou agter hoe die twee tydlyne in mekaar steek. Op die ou einde is die lang, komplekse titel 'n metafoor vir die ou oorlogveteraan se saai bestaan in 'n plattelandse Amerikaanse dorpie - wat op die oogaf idillies lyk. Die titel verwys dan ook na sy interne en eksterne struwelinge tydens hierdie saai oorlewingstryd. Sy verwerking van die oorlog gebeure lei tot 'n ligte drankprobleem (interne probleem), en hy kan dan ook die eerste eksterne struweling met gemak in sy guns draai. Maar dan raak 'n eksterne monster 'n metafoor vir die oorlog en Bigfoot 'n magiese interne monster. Beide hierdie monsters is oortreffende trap voorbeelde, wat hy dan ook oorwin. Alles klink wonderlik, maar die film bereik nie die glans van die titel en die rolverdeling nie. Saam met Bella op die Bank.
Posted by Herman at 10:00 PM No comments:
Wild Target - 5/10
Wild Target is 'n baie ligte fliekie soveel so dat dit meer na die tjiekfliek klas leun. Die rolverdeling is nogals sterbelaaid, met 'n mate van oordrewe vertolkings. Dit is 'n komedie, maar nie skreeusnaaks nie. Sou baie goed op 'n Sondagaand ook kon werk. Die vroulike hoofrol vertolking is nogals liplekker verleidend. Saam met Bella op die Bank.
Posted by Herman at 10:40 PM No comments:
Captain Marvel is 'n tonekrul lekker superheld fliekie. Dit verklaar heelwat van ander karakters en die superheld heelal. Sentimentele verwysings na die tagtigers, insluitende musiek en vermaak. Glad nie lang uitgerekte gevegstonele nie, eerder kort en vol humoristiese oomblikke. As daar nou een superheld film is wat tjiekfliek vriendelik is, is dit hierdie een. Saam met Franko en Anrich by Zambezi Mall.
Posted by Herman at 5:00 PM No comments:
Labels: Die moeite werd, Gunsteling
I Hate Kids - 1/10
I Hate Kids is 'n tipiese lae begroting, Amerikaanse Hollywood reseppie, met erge cliches. Ag nee wat, moes moed opgee na sowat 10 minutes. Saam met Bella op die Bank.
Posted by Herman at 10:23 PM No comments:
Replicas - 0/10
Replicas is erg amateurgagtig en oppervlakkig, soveel so dat ons nie eers 10 minute kon maak nie. Ai. Saam met Bella op die Bank.
Posted by Herman at 10:21 PM No comments:
Agatha and the Truth of Murder - 6/10
Agatha and the Truth of Murder het 'n sterk Dowton Abbey en Cluedo gevoel, met 'n sterk rolverdeling en milieu. Hierdie interpretasie van hoekom sy moontlik vir 10 dae vermis was tydens haar egskeiding, is 'n vermaaklike, lekkerkyk opsie. Die perfekte Sondagaand tjiekfliek. Saam met Bella op die Bank.
Vir 'n slag is daar darem 'n Oscar-bekroonde fliek wat lekker kyk. Green Book hanteer op 'n sensitiewe - maar seker ook onsensitiewe manier - beide kante van rasisme, maar met 'n humoristiese invalshoek. Die film hanteer dan ook eerder bevooroordeeldheid as rasisme, Dit is die perfekte Sondagaand materiaal, mens voel sommer (amper) lus vir die week (of nie!?). Saam met Bella op die bank.
Mortal Engines is redelike kyk materiaal. Dit het 'n baie kreatiewe milieu maar met die gewone cliche lyn. Ek het groot stukke geslaap, dit kon my nie wakker hou nie. Saam met Bella en Anrich en Franko op die bank.